Likumprojekts

**Grozījumi likumā "Par nekustamā īpašuma nodokli"**

Izdarīt likumā "Par nekustamā īpašuma nodokli" (Latvijas Republikas Saeimas un Ministru Kabineta Ziņotājs, 1997, 13., 24. nr.; 1998, 24. nr.; 1999, 4., 24. nr.; 2001, 1., 24. nr.; 2003, 2., 15. nr.; 2005, 24. nr.; 2007, 21. nr.; 2008, 1. nr.; 2009, 6., 15. nr.; Latvijas Vēstnesis, 2009, 200. nr.; 2010, 106., 170., 206. nr.; 2011, 202. nr.; 2012, 190. nr.; 2013, 194., 232. nr.; 2014, 57. nr.; 2015, 248. nr.) šādus grozījumus:

1. Papildināt 1. panta otro daļu ar 14.1 punktu šādā redakcijā:

"141) zemes vienības, kas pilnībā atrodas Latvijas Republikas valsts robežas joslā;".

2. Papildināt pārejas noteikumus ar 67. punktu šādā redakcijā:

"67. Lai nodrošinātu šā likuma 1. panta otrās daļas 14.1 punkta izpildi, Nodrošinājuma valsts aģentūra viena mēneša laikā no dienas, kad īstenots zemes vienības Latvijas Republikas valsts robežas joslā zemes ierīcības projekts, nosūta paziņojumu pašvaldībai, kuras administratīvajā teritorijā atrodas personas īpašumā esoša attiecīgā zemes vienība. Paziņojumā norāda zemes vienības kadastra apzīmējumu, platību un īpašnieku."

Likums stājas spēkā 2018. gada 1. janvārī.

Iekšlietu ministra vietā –

Ministru prezidenta biedrs,

ekonomikas ministrs

Arvils Ašeradens